作者:段成式
標題:遊長安諸寺聯句：招國坊崇濟寺：奇松聯二十字絕句
內容:杉松何相疏，榆柳方迥屑。無人擅談柄，一枝不敢折。——段成式中庭苔蘚深，吹餘鳴佛禽。至於摧折枝，凡草猶避陰。——張希複僻徑根從露，閒房枝任侵。一株風正好，來助碧雲吟。——鄭符時時掃窗聲，重露滴寒砌。風颭一枝遒，閑窺別生勢。——升上人偃蓋入樓妨，盤根侵井窄。高僧獨惆悵，為與澄嵐隔。——段成式